it gl fr gl en gl gl gl sv gl gl nb gl en es gl uk gl gl es es gl es es gl gl gl gl gl gl gl en gl es es it gl pt gl gl gl gl gl en gl gl hbs_lat en es de gl gl gl es fr en en en cs en fr en en sv fr de de fr fr fr sv en fr en ja fr de fr es nb fr de en en sv de de fr en fr it fr en gl gl gl es gl es es es gl gl fr gl en gl gl gl sv gl gl nb gl en es gl uk gl gl gl de de es gl es gl es es gl it lt gl gl gl es gl pt it it en es pt pt
Andanzas do Suso de Lameliña
A MICE e o Galician Film Forum proxectan NEGRO PÚRPURA no King´s College de Londres
●       A estrea no Reino Unido do documental de Sabela Iglesias e Adriana P. Villanueva será este venres, 1 de abril, no King´s College London
●       Completará o programa a curta Stockroom de Sol Mussa, autora tamén do clip promocional deste ano da MICE
●       A cita será este venres 1 de abril, a partir das 19 horas, no King´s College London
O Galician Film Forum (GFF) retoma a súa actividade presencial en Londres coa estrea no Reino Unido do documental Negro púrpura de Sabela Iglesias e Adriana P. Villanueva. A proxección será no King´s College London e vai ser posible grazas á colaboración entre o GFF e a MICE do Museo do Pobo Galego que se está a desenvolver estes días en Santiago de Compostela. O programa do evento tamén inclúe a proxección da curta Stockroom da directora Sol Mussa, autora do clip promocional desta 17 edición da MICE.
A actividade terá lugar este venres, un de abril, e logo das proxeccións o público terá a oportunidade de manter un coloquio por videoconferencia coas directoras de Negro púrpura no que tamén vai participar de xeito presencial Sol Mussa.
Como é habitual, todos os filmes proxectaranse en versión orixinal con subtítulos en inglés e o encontro celebrarase en inglés e galego. A entrada do evento é gratuíta pero cómpre reservala con antelación nesta ligazón. Esta nova edición do GFF conta, ademais da colaboración da MICE, co apoio do King´s College London.
O documental Negro púrpura retrata a Galiza do século XX a través do Cláviceps purpúrea, un fungo alucinóxeno que agroma nos cereais e que agocha historia tan descoñecida como importante no devir da cultura e da economía galega dunha época. Coñecido por nomes como caruncho, cornecelo, dentón, cornello ou grao de corvo, por citar algúns, o Cláviceps purpúrea é o vínculo inesperado entre as historias da casa, as multinacionais farmacéuticas, a CIA, as pragas medievais, a medicina popular e o LSD.
Pola súa banda, Stockroom é unha curtametraxe de xénero documental dirixida por Sol Mussa que mestura imaxes dun almacén de traballo con exteriores de Londres. Retrátanse as dificultades da cidade a través dos traballadores do almacén, os propios pensamentos de alguén que está vivindo o cambio ao novo lugar ou do Brexit. As imaxes están tratadas de forma experimental e permiten falar da memoria e dos cambios.
O GFF naceu no 2015 no seo dun grupo de galegos emigrados a Londres co obxectivo de crear un espazo para a difusión do cinema galego na capital británica. A súa actividade articúlase en tres eixes: como plataforma de exhibición, como observatorio da nova diáspora creativa audiovisual no Reino Unido e como espazo de reflexión sobre o cinema e a cultura galega en termos universais.
·         Negro púrpura: https://negropurpura.gal/ | Tráiler: https://youtu.be/1-WYTzo4JRY
ENTRAR AOS VILARES, finalista da 12 MICE
por martinho | May 5, 2017 | Autores/as, Novas
O documentário Entrar aos Vilares, de Cibrán Tenreiro, proxectarase o 2 de xuño as 21:30 no Salón Teatro de Compostela a concurso dentro da 12 MICE Mostra Internacional de Cinema Etnográfico de Compostela nos apartedos de mellor filme, mellor filme galego e prémio do público.
Producido polo proxecto Os Vilares, lareira de soños e dirixido por Cibrán Tenreiro coa colaboración de Toni González e Xacobe González, o filme de 55′ de duración está a ter unha grande acollida en.numerosas localidades de Galicia onde se está a proxectar. O feito de estar entre as 15 finalistas da Moostra e as tres mellores galegas, xa representa un éxito para esta modesta producción sobre a parroquia do poeta Díaz Castro.
As proximas proxeccións serán o 27 de maio en Muxía, o 2 de xuño na 12 MICE en Compostela e tamén en Vigo e o dia 3 de xuño en Ponteareas…
Os realizadores traballan xa nos subtítulos do filme para proxectalo tamén fóra de Galicia. O filme será editado en DVD conxuntamente co libro que está rematando Pastora Veres, promotora do proxecto da parroquia chairega dos Vilares.
Para visualizar ou descargar o tríptico con toda a información clicar aquí.
*Máis info no facebook e web do Museo do Pobo Galego
Youtube Os Vilares, Lareira de Soños
No hay próximos eventos actualmente.
A narración oral galega, o recordo de Pedro Brandariz e o público infantil, protagonistas da primeira fin de semana de programación do FIOT31
‘Fake (trampantojo)’ e ‘Del otro lado’ chegan a Lugo esta fin de semana co Camiño Escena Norte 2022
HENKO. A mirada de Miguel Díaz
Concerto de PÄRBO, dúo formado por Begoña Riobó e Anxo Pintos, no Auditorio Municipal de Vilalba
Andanzas do Suso de Lameliña. OUTONO
Andanzas do Suso de Lameliña
Asociación Cultural Avelino Díaz
Asociación Galega Do Xogo Popular e Tradicional
Caderno De Campo De Antonio Reigosa